Մլադեն Ստոյանովիչի անվան պարկ

**Մլադեն Ստոյանովիչի անվան պարկ** (  ), քաղաքային պարկ, ամենամեծը Սերբական Հանրապետության մայրաքաղաք Բանյա Լուկայում։ Գտնվում է Ռոսուլյե թաղամասում, Դոկտոր Մլադեն Ստոյանովիչ փողոցի և Սերբական բանակի բուլվարի միջև, այն զբաղեցնում է ավելի քան 10 հեկտար տարածք։ Այն օգտագործվում է համերգների և սպորտային մրցումների, այդ թվում՝ թենիսի համար («Մլադոստ» ակումբ)։ Անվանվել է ի պատիվ բժիշկ, Հարավսլավիայի հակաֆաշիստակն դիմադրության շարժման «Տիտոյի պարտիզաններ» ժողովրդական ազատագրական բանակի գործիչ և Հարավսլավիայի ազգային հերոս, դոկտոր Մլադեն Ստոյանովիչի (1896-1942)։

## Սպորտ և ակտիվ հանգիստ
Պարկի ներսում կան «Մլադոստ» ակումբի թենիսի խաղահրապարակներ, հեծանվային արահետներ և վազքուղիներ, բոչչե խաղի, սեղանի թենիսի, բասկետբոլի, մինի ֆուտբոլի դաշտեր, շախմատի հարթակներ, թենիսի կորտեր, մարզագույքով խաղահրապարակ, շատրվաններ և ճաշարան։ Պարկի խորհրդանիշներից մեկը հենց նրա «սրտում» տեղակայված ռմբապաստարանն է։ Ժամանցային գործունեության զարգացմանը նպաստում է «Ֆիթնեսի միջոցով առողջություն» ամենամյա ցուցադրությունը (  ), որի ընթացքում քաղաքացիները կարող են զբաղվել ֆիթնեսով մարզիչների ղեկավարությամբ մեկ ամիս։ Պաչկում տեղի են ունենում նաև տարբեր համերգներ և կրթական միջոցառումներ։

1984 թվականին հիմնադրվել է «Մլադոստ» թենիսի ակումբը (ներկայիս անվանումը՝ 1986 թվականից), որը գտնվում է այս պարկում։ Ակումբն իր տրամադրության տակ ունի 13 թենիսի կորտեր (10 գրունտային, երեք կոշտ)։ Հենց այնտեղ սկսել են անցկացվել թենիսի առաջին պրոֆեսիոնալ մրցաշարերը Բոսնիա և Հերցեգովինայում (ներառյալ Դևիսի գավաթի հանդիպումները 2006 թվականից)։ 2002 թվականից այնտեղ անցկացվում է նաև Ընտանիք Լուկա Չելենջեր մրցաշարը։ 2023 թվականի ապրիլին Թենիսի Սերբական Հանրապետության բաց առաջնությունը՝ Պրոֆեսիոնալ թենիսիստների ասոցիացիայի  ATP 250 կատեգորիայի մրցաշարը, անցկացվել է պարկի ներսում գտնվող «Սերբական Հանրապետություն» ազգային թենիսի կենտրոնի գրունտային բաց դաշտերում։ Մրցաշարն ընդունող կենտրոնական արենան 6 հազար հանդիսատերսի տեղ ունի։

## Վերակառուցման նախագիծ
2008 թվականին Բանյա Լուկայի համալսարանի ճարտարապետության, շինարարական ճարտարագիտության և գեոդեզիայի ֆակուլտետն առաջարկել է պարկի վերակառուցման գաղափարական նախագիծ, ըստ որի պարկը կշարունակի մնալ «կանաչ տարածք», բայց նոր հեծանվային արահետներով և երիտասարդ ծառերով՝ հին խարխուլների փոխարեն։ Նախագծի համաձայն՝ պարկի կենտրոնում նախատեսվում էր տեղադրել լողավազանի և շատրվանի համադրություն, առաջարկվել է բացել նաև 320 մ երկարությամբ ճեմուղի և դիտաշտարակ, տեղադրել քարե ցուցանակ՝ պարկի մասին հիմնարար տեղեկություններով և շատ այլ բարենորոգումներ։

## Պատկերասրահ

Պատկեր:Парк природе Младен Стојановић 29.JPG|link=Файл:Парк_природе_Младен_Стојановић_29.JPG
Պատկեր:Парк природе Младен Стојановић 28.JPG|link=Файл:Парк_природе_Младен_Стојановић_28.JPG
Պատկեր:Парк природе Младен Стојановић 11.JPG|link=Файл:Парк_природе_Младен_Стојановић_11.JPG
Պատկեր:Park Mladen Stojanović (2).jpg|link=Файл:Park_Mladen_Stojanović_(2).jpg
Պատկեր:Park Mladen Stojanović (3).jpg|link=Файл:Park_Mladen_Stojanović_(3).jpg
Պատկեր:Park Mladen Stojanović (4).jpg|link=Файл:Park_Mladen_Stojanović_(4).jpg
Պատկեր:Парк природе Младен Стојановић 07.JPG|link=Файл:Парк_природе_Младен_Стојановић_07.JPG
Պատկեր:Парк природе Младен Стојановић 31.JPG|link=Файл:Парк_природе_Младен_Стојановић_31.JPG
Պատկեր:Srpska open, Banja Luka.jpg
Պատկեր:POP001 park oblikovane prirode park mleden stojanovic.jpg


## Ծանոթագրություններ


## Հղումներ
* 

Կատեգորիա:Բանյա Լուկայի շենքեր և կառույցներ
Կատեգորիա:Զբոսայգիներ